**ШИНЭ ХАРХОРУМ ХОТЫН БҮТЭЭН БАЙГУУЛАЛТЫГ ДЭМЖИХ**

**ТУХАЙ ХУУЛИЙН ТӨСЛИЙН ТОВЧ ТАНИЛЦУУЛГА**

Монгол Улсын Үндсэн хуулийн Арван есдүгээр зүйлийн 1 дэх хэсэгт “хүний эрх, эрх чөлөөг хангахуйц эдийн засаг, нийгэм, хууль зүйн болон бусад баталгааг бүрдүүлэх” гэж, Монгол Улсын Их Хурлын 2010 оны 48 дугаар тогтоолоор баталсан Монгол Улсын Үндэсний аюулгүй байдлын үзэл баримтлалд “Монгол хүний эрүүл, аюулгүй амьдрах таатай орчин, нөхцөлийг бүрдүүлж, хүний аюулгүй байдлыг хангах” төрийн үүргийг тодорхойлсон.

Орхон голын сав нутаг буюу Дэлхийн өв-Орхоны хөндийн соёлын дурсгалт газар нь нүүдэлчдийн анхны төрт улс Хүннү гүрний нийслэл Луут хотоос эхлэн монголын эртний төрт улсуудын нийслэл хотууд оршин тогтнож ирсэн соёл иргэншлийн зангилаа, өрнө, дорнын харилцааны төв болж байсныг гэрчлэх археологи-архитектурын дурсгал бүхий Монголын ард түмний ариун гал голомт, их өв соёлын өлгий нутаг билээ.

Эзэн Чингис хаан их ор суусны XV он, цагаан луу жил буюу нийтийн тооллын 1220 онд зарлиг буулган Орхоны хөндийд Монголын эзэнт гүрний нийслэлийг байгуулж байсан түүхтэй билээ.

Монгол Улсын Ерөнхийлөгчийн 2022 оны 12 дугаар сарын 20-ны өдрийн “Хархорум хотыг сэргээн байгуулах тухай” 230 дугаар зарлигаар иргэдийн эрүүл, аюулгүй орчинд амьдрах нөхцөлийг бүрдүүлэх, нийгмийн суурь үйлчилгээний хүртээмжийг нэмэгдүүлэх, хүн амын төвлөрлийг сааруулах, бүс нутгийн хөгжлийн тэнцвэртэй байдлыг хангах болон төрт ёсныхоо үнэт өвийг бэхжүүлэх, түүх соёлоо сэргээх үүднээс “Орхоны хөндийн түүхэн дурсгалт газарт төр захиргаа, соёл боловсрол, аялал жуулчлалд түшиглэсэн байгаль орчинд ээлтэй, орчин үеийн шийдлийг тусгасан Хархорум хотыг байгуулах асуудлыг судалж, хууль тогтоомжид нийцүүлэн холбогдох судалгааг хийж, төслийг боловсруулан Улсын Их Хуралд өргөн барих”-ыг Засгийн газарт чиглэл болгож, Монгол Улсын Их Хурлын 2023 оны Орхоны хөндийд "Шинэ Хархорум" хот байгуулах тухай 07 дугаар тогтоолын 1 дэх хэсэгт “Монгол Улсын урт хугацааны хөгжлийн зорилтод нийцүүлэн хүн амын нутагшилт, суурьшлын зохистой тогтолцоог бүрдүүлэх, хот, хөдөөгийн тэнцвэрт хөгжлийг хангах, түүх, соёл, аялал жуулчлалыг дэмжих зорилгоор Орхоны хөндийд "Шинэ Хархорум" хотыг байгуулахаар” шийдвэрлэсэн.

Монгол Улсын Их Хурлын 2020 оны 52 дугаар тогтоолоор баталсан “Алсан хараа 2050” Монгол Улсын хөгжлийн бодлогын Зорилт 8.2-т “Эдийн засгийн тэргүүлэх салбарууд болон байршлын давуу талд тулгуурлан бүс, орон нутагт аялал жуулчлалыг хөгжүүлэх” 1 дүгээр үе шат (2021-2030)-нд “3.Орхоны хөндийд шинэ нийслэлийн байршлыг сонгож, техник эдийн засгийн үндэслэл, хөгжлийн ерөнхий төлөвлөгөөг боловсруулж, бүтээн байгуулалтын ажлыг эхлүүлнэ.”, 2 дугаар үе шат (2031-2040)-нд “3.Шинэ нийслэлд төрийн захиргааны болон зарим нийгмийн үйлчилгээний байгууллагуудыг үе шаттайгаар нүүлгэх ажлуудыг эхлүүлсэн байна.”, 3 дугаар үе шат (2041-2050)-нд “2.Шинэ нийслэлийг ЮНЕСКО-д бүртгэлтэй соёлын бүтээлч хот болгоно.” гэж заасан.

Иймд Монгол Улсын Үндсэн хуулиар баталгаажсан иргэдийн эрүүл, аюулгүй орчинд амьдрах эрхийг хангах нийгэм болон хууль зүйн баталгааг бүрдүүлэх, бүс нутгийн тэнцвэртэй хөгжлийг хангах, Монгол Улсын Их Хурлаас баталсан “Алсын хараа-2050” Монгол Улсын урт хугацааны хөгжлийн бодлогод тусгагдсан Улаанбаатар хотын төвлөрлийг сааруулах, орон зайн оновчтой төлөвлөлт бүхий дагуул хот байгуулах зорилтын хүрээнд хотын бүтээн байгуулалт, тогтвортой хөгжлийг дэмжих бодлогыг тодорхойлох зорилго бүхий Шинэ Хархорум хотын бүтээн байгуулалтыг дэмжих тухай хуулийн төслийг 4 бүлэг, 12 зүйлтэйгээр боловсруулав.

Хуулийн төсөлд дараах асуудлыг тусгав:

**Нэгдүгээр бүлэгт** нийтлэг үндэслэл буюу хуулийн зорилт, Шинэ Хархорум хотын бүтээн байгуулалтыг дэмжих тухай хууль тогтоомж, хуулийн үйлчлэх хүрээ, хотыг бүтээн байгуулах үйл ажиллагаанд баримтлах зарчим;

**Хоёрдугаар бүлэгт** Шинэ Хархорум хотын хөгжлийн корпорац болон түүний чиг үүрэг;

**Гуравдугаар бүлэгт** Шинэ Хархорум хотын бүтээн байгуулалтыг санхүүжүүлэх эх үүсвэр, бүтээн байгуулалтад төрөөс үзүүлэх дэмжлэг, хөрөнгө оруулалтын баталгаа, өндөр технологи, эрүүл мэнд, аялал жуулчлалын чөлөөт бүс болон үйлдвэр технологийн паркийн талаар;

**Дөрөвдүгээр бүлэгт** Хууль хүчин төгөлдөр болох хугацааны талаар тусгав.

Шинэ Хархорум хотын бүтээн байгуулалтыг дэмжих тухай хуулийн төсөл бүс нутгийн тэнцвэртэй хөгжлийг хангах, орон зайн оновчтой төлөвлөлт бүхий суурьшлын зөв тогтолцоотой шинэ хотыг хөгжүүлж, бүтээн байгуулалтын үйл ажиллагааны зохицуулалт тодорхой болж, хотын бүтээн байгуулалт, хөрөнгө оруулалтад татварын болон татварын бус дэмжлэг үзүүлэх боломж бүрдэж, шинээр ажлын байр бий болж, дотоодын нийт бүтээгдэхүүн, гадаад, дотоодын хөрөнгө оруулалт нэмэгдэж, иргэдийн аятай таатай амьдрах орчин бий болж, амьдралын чанар сайжирна.

Хуулийн төслийг Монгол Улсын Үндсэн хуульд нийцүүлэн боловсруулах бөгөөд хуулийн төсөлтэй холбогдуулан Хөрөнгө оруулалтын тухай хуульд нэмэлт оруулах тухай, Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуульд нэмэлт оруулах тухай, Гаалийн албан татвараас чөлөөлөх тухай, Гаалийн тариф, гаалийн татварын тухай хуульд нэмэлт оруулах тухай, Нэмэгдсэн өртгийн албан татвараас чөлөөлөх тухай, Аж ахуйн нэгжийн орлогын албан татварын тухай хуульд нэмэлт оруулах тухай, Хувь хүний орлогын албан татварын тухай хуульд нэмэлт оруулах тухай, Үл хөдлөх хөрөнгийн албан татварын тухай хуульд нэмэлт оруулах тухай, Газрын төлбөрийн тухай хуульд нэмэлт оруулах тухай, Ажиллах хүчний шилжилт хөдөлгөөний тухай хуульд нэмэлт оруулах тухай, Зөрчлийн тухай хуульд өөрчлөлт оруулах тухай зэрэг холбогдох шаардлагатай бусад дагалдах хууль тогтоомжийн төслийг тус тус боловсруулсан.

---o0o---

**ШИНЭ ХАРХОРУМ ХОТЫН БҮТЭЭН БАЙГУУЛАЛТЫГ ДЭМЖИХ**

**ТУХАЙ ХУУЛИЙН ТӨСЛИЙН ДЭЛГЭРЭНГҮЙ ТАНИЛЦУУЛГА**

Монгол Улсын Үндсэн хуулийн Арван есдүгээр зүйлийн 1 дэх хэсэгт “хүний эрх, эрх чөлөөг хангахуйц эдийн засаг, нийгэм, хууль зүйн болон бусад баталгааг бүрдүүлэх” гэж, Монгол Улсын Их Хурлын 2010 оны 48 дугаар тогтоолоор баталсан Монгол Улсын Үндэсний аюулгүй байдлын үзэл баримтлалд “Монгол хүний эрүүл, аюулгүй амьдрах таатай орчин, нөхцөлийг бүрдүүлж, хүний аюулгүй байдлыг хангах” төрийн үүргийг тодорхойлсон.

Орхон голын сав нутаг буюу Дэлхийн өв-Орхоны хөндийн соёлын дурсгалт газар нь нүүдэлчдийн анхны төрт улс Хүннү гүрний нийслэл Луут хотоос эхлэн монголын эртний төрт улсуудын нийслэл хотууд оршин тогтнож ирсэн соёл иргэншлийн зангилаа, өрнө, дорнын харилцааны төв болж байсныг гэрчлэх археологи-архитектурын дурсгал бүхий Монголын ард түмний ариун гал голомт, их өв соёлын өлгий нутаг билээ.

Эзэн Чингис хаан их ор суусны XV он, цагаан луу жил буюу нийтийн тооллын 1220 онд зарлиг буулган Орхоны хөндийд Монголын эзэнт гүрний нийслэлийг байгуулж байсан түүхтэй билээ.

Монгол Улсын Ерөнхийлөгчийн 2022 оны 12 дугаар сарын 20-ны өдрийн “Хархорум хотыг сэргээн байгуулах тухай” 230 дугаар зарлигаар иргэдийн эрүүл, аюулгүй орчинд амьдрах нөхцөлийг бүрдүүлэх, нийгмийн суурь үйлчилгээний хүртээмжийг нэмэгдүүлэх, хүн амын төвлөрлийг сааруулах, бүс нутгийн хөгжлийн тэнцвэртэй байдлыг хангах болон төрт ёсныхоо үнэт өвийг бэхжүүлэх, түүх соёлоо сэргээх үүднээс “Орхоны хөндийн түүхэн дурсгалт газарт төр захиргаа, соёл боловсрол, аялал жуулчлалд түшиглэсэн байгаль орчинд ээлтэй, орчин үеийн шийдлийг тусгасан Хархорум хотыг байгуулах асуудлыг судалж, хууль тогтоомжид нийцүүлэн холбогдох судалгааг хийж, төслийг боловсруулан Улсын Их Хуралд өргөн барих”-ыг Засгийн газарт чиглэл болгож, Монгол Улсын Их Хурлын 2023 оны Орхоны хөндийд "Шинэ Хархорум" хот байгуулах тухай 07 дугаар тогтоолын 1 дэх хэсэгт “Монгол Улсын урт хугацааны хөгжлийн зорилтод нийцүүлэн хүн амын нутагшилт, суурьшлын зохистой тогтолцоог бүрдүүлэх, хот, хөдөөгийн тэнцвэрт хөгжлийг хангах, түүх, соёл, аялал жуулчлалыг дэмжих зорилгоор Орхоны хөндийд "Шинэ Хархорум" хотыг байгуулахаар” шийдвэрлэсэн.

Монгол Улсын Их Хурлын 2020 оны 52 дугаар тогтоолоор баталсан “Алсан хараа 2050” Монгол Улсын хөгжлийн бодлогын Зорилт 8.2-т “Эдийн засгийн тэргүүлэх салбарууд болон байршлын давуу талд тулгуурлан бүс, орон нутагт аялал жуулчлалыг хөгжүүлэх” 1 дүгээр үе шат (2021-2030)-нд “3.Орхоны хөндийд шинэ нийслэлийн байршлыг сонгож, техник эдийн засгийн үндэслэл, хөгжлийн ерөнхий төлөвлөгөөг боловсруулж, бүтээн байгуулалтын ажлыг эхлүүлнэ.”, 2 дугаар үе шат (2031-2040)-нд “3.Шинэ нийслэлд төрийн захиргааны болон зарим нийгмийн үйлчилгээний байгууллагуудыг үе шаттайгаар нүүлгэх ажлуудыг эхлүүлсэн байна.”, 3 дугаар үе шат (2041-2050)-нд “2.Шинэ нийслэлийг ЮНЕСКО-д бүртгэлтэй соёлын бүтээлч хот болгоно.” гэж заасан.

Иймд Монгол Улсын Үндсэн хуулиар баталгаажсан иргэдийн эрүүл, аюулгүй орчинд амьдрах эрхийг хангах нийгэм болон хууль зүйн баталгааг бүрдүүлэх, бүс нутгийн тэнцвэртэй хөгжлийг хангах, Монгол Улсын Их Хурлаас баталсан “Алсын хараа-2050” Монгол Улсын урт хугацааны хөгжлийн бодлогод тусгагдсан Улаанбаатар хотын төвлөрлийг сааруулах, орон зайн оновчтой төлөвлөлт бүхий дагуул хот байгуулах зорилтын хүрээнд Шинэ Хархорум хотын бүтээн байгуулалт, тогтвортой хөгжлийг дэмжих бодлогыг тодорхойлох зорилго бүхий Шинэ Хархорум хотын бүтээн байгуулалтыг дэмжих тухай хуулийн төслийг 4 бүлэг, 11 зүйлтэйгээр боловсруулав.

Хуулийн төсөлд дараах асуудлыг тусгав:

**Нэгдүгээр бүлэгт** нийтлэг үндэслэл буюу хуулийн зорилт, Шинэ Хархорум хотын бүтээн байгуулалтыг дэмжих тухай хууль тогтоомж, хуулийн үйлчлэх хүрээ, хотыг бүтээн байгуулах үйл ажиллагаанд баримтлах зарчим;

**Хоёрдугаар бүлэгт** Шинэ Хархорум хотын хөгжлийн корпорац болон түүний чиг үүрэг;

**Гуравдугаар бүлэгт** Шинэ Хархорум хотын бүтээн байгуулалтыг санхүүжүүлэх эх үүсвэр, бүтээн байгуулалтад төрөөс үзүүлэх дэмжлэг, хөрөнгө оруулалтын баталгаа, өндөр технологи, эрүүл мэнд, аялал жуулчлалын чөлөөт бүс болон үйлдвэр технологийн паркийн талаар;

**Дөрөвдүгээр бүлэгт** Хууль хүчин төгөлдөр болох хугацааны талаар тусгав.

Шинэ Хархорум хотын бүтээн байгуулалтыг дэмжих тухай хуулийн төсөл бүс нутгийн тэнцвэртэй хөгжлийг хангах, орон зайн оновчтой төлөвлөлт бүхий суурьшлын зөв тогтолцоотой шинэ хотыг хөгжүүлж, бүтээн байгуулалтын үйл ажиллагааны зохицуулалт тодорхой болж, хотын бүтээн байгуулалт, хөрөнгө оруулалтад татварын болон татварын бус дэмжлэг үзүүлэх боломж бүрдэж, шинээр ажлын байр бий болж, дотоодын нийт бүтээгдэхүүн, гадаад, дотоодын хөрөнгө оруулалт нэмэгдэж, иргэдийн аятай таатай амьдрах орчин бий болж, амьдралын чанар сайжирна.

Хуулийн төслийг Монгол Улсын Үндсэн хуульд нийцүүлэн боловсруулах бөгөөд хуулийн төсөлтэй холбогдуулан Шинэ Хархорум хотын бүтээн байгуулалтыг дэмжих тухай хуулийг дагаж мөрдөх журмын тухай, Хөрөнгө оруулалтын тухай хуульд нэмэлт оруулах тухай, Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуульд нэмэлт оруулах тухай, Гаалийн албан татвараас чөлөөлөх тухай, Гаалийн тариф, гаалийн татварын тухай хуульд нэмэлт оруулах тухай, Нэмэгдсэн өртгийн албан татвараас чөлөөлөх тухай, Аж ахуйн нэгжийн орлогын албан татварын тухай хуульд нэмэлт оруулах тухай, Үл хөдлөх хөрөнгийн албан татварын тухай хуульд нэмэлт оруулах тухай, Ажиллах хүчний шилжилт хөдөлгөөний тухай хуульд нэмэлт оруулах тухай, Зөрчлийн тухай хуульд өөрчлөлт оруулах тухай зэрэг холбогдох шаардлагатай бусад дагалдах хууль тогтоомжийн төслийг тус тус боловсруулсан.

Хуулийн төсөлтэй холбогдуулан дараах хууль тогтоомжийн төслийг боловсруулав. Тухайлбал:

**Хөрөнгө оруулалтын тухай хуульд нэмэлт оруулах тухай хуулийн төсөл:**

Шинэ Хархорум хотын бүтээн байгуулалтыг дэмжих тухай хуулийн 9 дүгээр зүйлд заасны дагуу 300 тэрбум төгрөгөөс дээш хэмжээний хөрөнгө оруулалт хийх хөрөнгө оруулагчтай түүний гаргасан хүсэлтийн дагуу үйл ажиллагаа явуулах орчныг нь тогтвортой байлгах зорилгоор хөрөнгө оруулалтын гэрээг Засгийн газрын эрх олгосноор Шинэ Хархорум хотын Шинэ Хархорум хотын хөгжлийн корпорац хөрөнгө оруулалтын гэрээ байгуулж болох зохицуулалтыг тусгав.

**Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуульд нэмэлт оруулах тухай хуулийн төсөл:**

Шинэ Хархорум хотын тохижилт, ногоон байгууламж, улсын төсвөөс санхүүждэг төрийн байгууллагад шаадлагатай барилга, байгууламжийг байгуулахад Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулиар зохицуулахгүй байх зохицуулалтыг хуулийн төсөлд тусгасан.

**Гаалийн албан татвараас чөлөөлөх тухай хуулийн төсөл:**

Шинэ Хархорум хотын инженерийн дэд бүтцийн бүтээн байгуулалтын гэрээ байгуулсан төсөл хэрэгжүүлэгчийн импортолсон машин механизм, техник, тоног төхөөрөмж, дагалдах хэрэгсэл, түүхий эд, бараа материалыг гаалийн албан татвараас чөлөөлөхөөр, машин механизм, техник, тоног төхөөрөмж, дагалдах хэрэгсэл, түүхий эд, бараа материалын жагсаалт, тоо хэмжээг "Барааг тодорхойлох, кодлох уялдуулсан систем /БТКУС/"-ийн ангиллын дагуу Засгийн газар батлах зохицуулалтыг хуулийн төсөлд тусгасан.

**Гаалийн тариф, гаалийн татварын тухай хуульд нэмэлт, өөрчлөлт оруулах тухай хуулийн төсөл:**

Шинэ Хархорум хотын хөгжлийн ерөнхий болон хэсэгчилсэн ерөнхий төлөвлөгөөнд туссан техник, эдийн засгийн үндэслэл бүхий инженерийн дэд бүтцийн бүтээн байгуулалтын төслийн үндсэн хөрөнгөөр бүртгэгдэх, дотоодын үйлдвэрлэлээс хангах боломжгүй импортоор оруулах барилгын материал, тоног төхөөрөмжийн нэмэгдсэн өртгийн албан татварыг чөлөөлөх эсхүл хэсэгчлэн төлүүлэх шийдвэрийг Засгийн газар гаргаж болох тухай зохицуулалтыг хуулийн төсөлд тусгасан.

**Нэмэгдсэн өртгийн албан татвараас чөлөөлөх тухай хуулийн төсөл:**

Шинэ Хархорум хотын бүтээн байгуулалтын гэрээ байгуулсан төсөл хэрэгжүүлэгчийн импортоор оруулж байгаа Шинэ Хархорум хотын инженерийн дэд бүтцийн бүтээн байгуулалтад зориулж импортолсон машин механизм, техник, тоног төхөөрөмж, дагалдах хэрэгсэл, түүхий эд, бараа материалыг нэмэгдсэн өртгийн албан татвараас 2035 оны 12 дугаар сарын 31-ний өдрийг дуустал чөлөөлөхөөр тусгав.

**Аж ахуйн нэгжийн орлогын албан татварын тухай хуульд нэмэлт оруулах тухай хуулийн төсөл:**

Улаанбаатар хотоос Шинэ Хархорум хотруу шилжиж, байнгын үйл ажиллагаа явуулж байгаа аж ахуйн нэгжийг орлогын албан татвараас 2035 оныг дуусах хүртэлх ... хувиар чөлөөлөх зохицуулалтыг Аж ахуйн нэгжийн орлогын албан татварын тухай хуульд нэмэлтээр оруулахаар хуулийн төсөлд тусгасан.

**Хувь хүний орлогын албан татварын тухай хуульд нэмэлт оруулах тухай хуулийн төсөл**

Хархорум хотод байнгын үйл ажиллагаа явуулж байгаа, бүртгэлтэй аж ахуйн нэгжид ажилладаг, тус хотын байнгын оршин суугчийн цалин, хөдөлмөрийн хөлс, шагнал, урамшуулал болон тэдгээртэй адилтгах хөдөлмөр эрхлэлтийн орлогод ногдох албан татварыг 2035 оныг дуусах хүртэл хугацаанд 50 хувиар хөнгөлөх зохицуулалтыг Хувь хүний орлогын албан татварын тухай хуульд нэмэлтээр оруулахаар хуулийн төсөлд тусгасан.

**Үл хөдлөх хөрөнгийн албан татварын тухай хуульд нэмэлт оруулах тухай хуулийн төсөл:**

Хуулийн төсөлд Шинэ Хархорум хотод барилга байгууламжийг ашиглалтад оруулах комиссын барилга, байгууламжийг ашиглалтанд оруулах дүгнэлт гарсан барилгын үл хөдлөх эд хөрөнгийн албан татварыг 2035 он хүртэл чөлөөлөх зохицуулалтыг тусгасан.

**Ажиллах хүчний шилжилт хөдөлгөөний тухай хуульд нэмэлт оруулах тухай хуулийн төсөл:**

Хархорум хотын бүтээн байгуулалтад гадаад ажилтан ажиллуулах тохиолдолд Засгийн газар ажлын байрны төлбөрөөс хөнгөлж, чөлөөлөх зохицуулалтыг хуулийн төсөлд тусгалаа.

**Газрын тухай хуульд нэмэлт оруулах тухай хуулийн төсөл**

Хуулийн төсөлд үндэсний хэмжээний томоохон бүтээн байгуулалт, дэд бүтцийн төсөл, хөтөлбөр хэрэгжүүлэх газарт батлагдсан ерөнхий төлөвлөгөөний дагуу тухайн газрыг иргэн, аж ахуйн нэгж, байгууллагад эзэмшүүлж ашиглуулах асуудлыг бүтээн байгуулалт хариуцсан байгууллага шийдвэрлэж, зохион байгуулах тухай тусгав.

**Газрын төлбөрийн тухай хуульд нэмэлт оруулах тухай хуулийн төсөл**

Хуулийн төсөлд Шинэ Хархорум хотын бүтээн байгуулалтад инженерийн дэд бүтцийн барилга, байгууламж байгуулж буй төсөл хэрэгжүүлэгчийг гэрээ байгуулсан өдрөөс хойш хотод ашиглаж байгаа газрын төлбөрөөс эхний таван жилд 80 хувь, дараагийн тав жилд 50 хувиар хөнгөлөхөөр тусгав.

---o0o---